**Հանրակրթական ուսումնական հաստատության տնօրենի՝ ուսումնական աշխատանքի գծով տեղակալի գործառույթները ցածր  առաջադիմություն ունեցող  սովորողների  հետ կազմակերպվող աշխատանքներում**

**Ուսման մեջ ցածր առաջադիմություն ունեցող սովորողների բացահայտման և նրանց կրթական կարիքների գնահատման նպատակով տնօրենի՝ ուսումնական աշխատանքի գծով տեղակալը՝**

1. Իրականացնում է ցածր առաջադիմություն ունեցող սովորողների կրթական խնդիրների միասնական պահանջների ապահովման վերահսկողություն,
2. Պարբերաբար ստուգում է դասարանի (տվյալ ուսումնական առարկայի) մատյանը և ըստ թեմաների ստացած գնահատականների արձանագրում ցածր առաջադիմություն ունեցող սովորողների անունները,
3. Իրականացնում է վերոնշյալ սովորողների ուսման որակի գրավոր ստուգում,
4. Հանձնարարում է առարկայական մեթոդական միավորումներին կազմել առարկայական չափորոշչային պահանջներին համապատասխան առաջադրանքների տարբերակ(ներ),
5. Ցածր առաջադիմություն ունեցող սովորողների գրավոր աշխատանքների արդյունքները համեմատում է ուսուցիչների կողմից մատյանում արձանագրված գնահատականների հետ,
6. Ուսումնասիրության արդյունքների հիման վրա՝ դասղեկի և ծնողի հետ համատեղ, կատարում է վերլուծություն և նկարագրում սովորողների ցածր առաջադիմության պատճառները,
7. Ներկայացնում է ցածր առաջադիմություն ունեցող սովորողների համար կրթական աջակցության ծառայությունների պլանը,
8. Կազմակերպում է հանդիպումներ ցածր առաջադիմություն ունեցող սովորողների ծնողների և համապատասխան ուսումնական առարկաների ուսուցիչների հետ,
9. Հանդիպումների ժամանակ ներկայացվում են սովորողների ցածր առաջադիմության պատճառները և այդ պատճառների վերացման ուղղությամբ տարվող աշխատանքներ,
10. Ապահովում է ցածր առաջադիմություն ունեցող սովորողների մասնակցությունը երկարօրյա դասընթացներին,
11. Պարբերաբար կազմակերպում է խորհրդակցություններ ցածր առաջադիմություն ունեցող սովորողների ուսումնառության ընթացքը և արդյունքները քննարկելու նպատակով,
12. Պարբերաբար իրականացնում է թեմատիկ, զուգահեռ և համալիր դասալսումներ՝ ցածր առաջադիմությամբ սովորողների ուսումնառությունը և առաջադիմությունը դիտարկելու նպատակով,
13. Ուսումնասիրելով ցածր առաջադիմությամբ սովորողների ուսումնական աջակցության մանկավարժական առաջավոր փորձը՝ նախաձեռնում այդ փորձի տարածումը հաստատությունում,
14. Ցածր առաջադիմություն ունեցող սովորողների հետ աշխատող ուսուցիչների կողմից ներկայացված հաշվետվությունների, սեփական մշտադիտարկումների հիման վրա վերլուծում է իրականացրած աշխատանքները, գնահատում դրանց արդյունավետությունը և կազմում հաշվետվություն մանկավարժական խորհրդի նիստին ներկայացնելու համար։

***Կազմող՝ «ԿԶՆԱԿ» հիմնադրամի***

 ***ՈՒսումնական հաստատության զարգացման***

***կառավարման բաժնի մասնագետ***

 ***Ս. Նասիբյան***